Oficiālais Vēstnesis L 026 , 31/01/2003 Lpp. 0084 - 0085



Komisijas Lēmums (2003. gada 30. janvāris), ar kuru groza Lēmumu 2002/994/EK par atsevišķiem aizsardzības pasākumiem attiecībā uz dzīvnieku izcelsmes produktiem, kas ievesti no Ķīnas (izziņots ar dokumenta numuru C(2003) 426) (Dokuments attiecas uz EEZ) (2003/72/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm [1], un jo īpaši tās 22. panta 1. punktu, tā kā: (1) Pēc tam, kad atsevišķos dzīvnieku izcelsmes produktos, kas ievesti no Ķīnas, tika konstatētas veterināro medikamentu atliekvielas un pārbaudes vizītes laikā šajā valstī tika atklātas nepilnības attiecībā uz veterinārmedicīnas noteikumiem un sistēmu atliekvielu kontrolei dzīvos dzīvniekos un dzīvnieku izcelsmes produktos, Komisija 2002. gada 30. janvārī pieņēma Lēmumu 2002/69/EK par atsevišķiem aizsardzības pasākumiem attiecībā uz dzīvnieku izcelsmes produktiem, kas ievesti no Ķīnas [2]. (2) Pamatojoties uz Ķīnas iestāžu sniegto informāciju un labvēlīgiem dalībvalstu veikto pārbaužu rezultātiem, ir iespējams atļaut no Ķīnas ievest atsevišķus dzīvnieku izcelsmes produktus, izdarot vairākus grozījumus Lēmumā 2002/69/EK. Šie grozījumi apkopoti Komisijas Lēmumā 2002/994/EK [3]. (3) Lēmumā 2002/69/EK, kas grozīts ar Lēmumu 2002/933/EK [4], savvaļas un akvakultūras izcelsmes lašu filejas (Salmo salar) iekļautas kā produkti, kurus atļauts ievest no Ķīnas. Šo produktu tomēr saglabāja Lēmuma 2002/994/EK pielikumā, neprecizējot to, ka ievest atļauts abas izcelsmes produktus. Tāpēc attiecīgi jāgroza Lēmuma 2002/994/EK pielikums. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 2002/994/EK pielikumu aizstāj ar šī lēmuma pielikumu. 2. pants Šo lēmumu piemēro no 2003. gada 3. februāra. 3. pants Šis lēmums ir adresēts dalībvalstīm. Briselē, 2003. gada 30. janvārī Komisijas vārdā — Komisijas loceklis David Byrne [1] OV L 24, 30.1.1998., 9. lpp. [2] OV L 30, 31.1.2002., 50. lpp. [3] OV L 348, 21.12.2002., 154. lpp. [4] OV L 324, 29.11.2002., 71. lpp. -------------------------------------------------- PIELIKUMS " PIELIKUMS I daļa. To dzīvnieku izcelsmes produktu saraksts, kuri paredzēti lietošanai pārtikā vai lopbarībā un kurus atļauts ievest Kopienā, neveicot pārbaudes: - zvejniecības produkti, izņemot: - akvakultūras produktus, kas nav Salmo salar sugas lašu filejas, kuras minētas turpmāk, - zušus, - garneles, kas nav noķertas Atlantijas okeānā, kā minēts turpmāk, - Salmo salar sugas lašu filejas, - veselas garneles, kas noķertas Atlantijas okeānā un kas nav bijušas pakļautas kādam sagatavošanas vai pārstrādes procesam, izņemot saldēšanu un iepakošanu to galīgajā iepakojumā jūrā, un kas izkrautas krastā tieši Kopienas teritorijā, - želatīnu. II daļa. To dzīvnieku izcelsmes produktu saraksts, kuri paredzēti lietošanai pārtikā vai lopbarībā un kurus atļauts ievest Kopienā pēc ķīmisko testu veikšanas saskaņā ar 3. panta 2. punkta nosacījumiem: - zarnas, - Procambrus clarkii sugas vēži, kas noķerti dabīgos saldūdeņos, veicot zvejas darbības, - surimi produkti, kas iegūti no I daļā atļautajiem zvejniecības produktiem. III daļa. To dzīvnieku izcelsmes produktu saraksts, kuri paredzēti lietošanai pārtikā vai lopbarībā un kurus atļauts ievest Kopienā pēc ķīmisko testu veikšanas saskaņā ar 3. panta 2. punkta nosacījumiem: " --------------------------------------------------